****

**REPUBLIKA HRVATSKA**

**SPLITSKO-DALMATINSKA ŽUPANIJA**

****

**GRAD STARI GRAD**

**Jedinstveni upravni odjel**

Klasa: UP/I-112-03/25-01/01

Urbroj: 2181-10-03-25-2

Stari Grad, 14. srpnja 2025. godine

Na temelju članka 28. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 04/18 i 112/19), a u svezi s Oglasom za prijam u službu na određeno vrijeme radi zamjene duže vrijeme odsutnog službenika u Odsjeku za prostorno planiranje i uređenje, zaštitu okoliša, komunalne poslove i poslove redarstva Jedinstvenog upravnog odjela Grada Staroga Grada, objavljen na mrežnim HZZ-a i Grada Staroga Grada objavljuju se

OBAVIJEST I UPUTE

O PRAVNIM I DRUGIM IZVORIMA ZA PRIPREMANJE

KANDIDATA ZA PROVJERU ZNANJA I SPOSOBNOSTI

TE OPIS POSLOVA I PODACI O PLAĆI

Za kandidate koji ispunjavaju formalne uvjete iz Oglasa za radno mjesto Referent za komunalnu naknadu, spomeničku rentu, porez na kuće za odmor (1 izvršitelj/izvršiteljica - m/ž) na određeno vrijeme s punim radnim vremenom u Odsjeku za prostorno planiranje i uređenje, zaštitu okoliša, komunalne poslove i poslove redarstva Jedinstvenog upravnog odjela Grada Staroga Grada, uz obvezni probni rad od dva mjeseca, provest će se prethodna provjera znanja i sposobnosti putem pisanog testiranja i intervjua.

Pravni izvori za pripremanje kandidata za testiranje:

* Zakon o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o lokalnim porezima („Narodne novine“, broj: 115/16, 101/17, 114/22, 114/23, 152/24);
* Zakon o komunalnom gospodarstvu („Narodne novine“, broj: 68/18, 110/18, 32/20, 145/24)

Način obavljanja prethodne provjere znanja:

Za kandidate prijavljene na Oglas koji su podnijeli pravodobnu i urednu prijavu te ispunjavaju formalne uvjete Oglasa provest će se prethodna provjera znanja i sposobnosti koja obuhvaća:

* pisano testiranje,
* intervju s kandidatima.

Imena i prezimena kandidata prijavljenih na Oglas koji ispunjavaju formalne uvjete propisane u Oglasu, kao i vrijeme održavanja prethodne provjere znanja i sposobnosti objavit će se na mrežnoj stranici Grada Staroga Grada (www.stari-grad.hr) i oglasnoj ploči Grada Staroga Grada najmanje 5 dana prije održavanja provjere znanja.

Pravila testiranja:

1. postupak provjere znanja i sposobnosti provodi Povjerenstvo za provedbu natječaja,
2. po dolasku na provjeru znanja i sposobnosti od kandidata će biti zatražene osobne iskaznice radi utvrđivanja identiteta, kandidati koji ne mogu dokazati identitet ne mogu pristupiti prethodnoj provjeri,
3. smatra se da je kandidat koji nije pristupio prethodnoj provjeri znanja povukao prijavu na natječaj,
4. za provjeru znanja kandidatima će biti podijeljena pitanja za provjeru znanja koja su jednaka za sve kandidate,
5. intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju,
6. za vrijeme provjere znanja i sposobnosti nije dopušteno:

* koristiti mobitel ili druga komunikacijska sredstva,
* napuštati prostoriju za vrijeme pisane provjere znanja,
* razgovarati s ostalim kandidatima,

1. kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja, a njihov rezultat Povjerenstvo neće bodovati.

Pisana provjera znanja provodi se na način:

* Kandidatima će biti podijeljen pisani test od 10 pitanja koji u sebi sadržava pitanja iz gore navedenog popisa literature.
* Pisana provjera znanja ukupno traje 60 minuta.
* Za svaki točan odgovor dodjeljuje se 1 bod (maksimalan broj bodova na pisanom testu je 10), s tim da se točan odgovor ocjenjuje cijelim brojem (1 bod), netočan odgovor ne nosi ni jedan bod.
* Smatra se da je kandidat zadovoljio na testiranju ako je na pisanom dijelu provjere znanja i sposobnosti ostvario najmanje 50% bodova te se sa njim provodi intervju.
* Intervju s kandidatima koji su ostvarili minimalno 50% bodova iz svakog dijela provjere znanja i sposobnosti na testiranju se održava u roku tjedan dana od pisanog testa, a o čemu će svi kandidati koji su zadovoljili navedeni uvjet biti pravovremeno obaviješteni.
* Intervju s kandidatima može biti održan i isti dan nakon održavanja pisanog testa, a o čemu će svi kandidati koji su zadovoljili navedeni uvjet biti pravovremeno obaviješteni.
* Povjerenstvo kroz razgovor s kandidatima utvrđuje snalažljivost, komunikativnost, kreativnost, interese i motivaciju kandidata za rad u službi, kao i razradu odgovora kandidata s pisanog dijela ispita. Rezultati intervjua se boduju na isti način kao i pisana provjera znanja, odnosno od 1 do 10 bodova.
* Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.
* Povjerenstvo izrađuje i uz ranije utvrđenu Rang listu kandidata podnosi Pročelniku Izvješće o provedenom postupku provjere znanja i sposobnosti, a koje Izvješće potpisuju svi članovi.
* Pročelnik odnose donosi Rješenje o prijmu u službu izabranog kandidata. Rješenje će biti dostavljeno svim kandidatima prijavljenim na javni natječaj koji su ispunjavali formalne uvjete iz natječaja,

OPIS POSLOVA I ZADATAKA/POSTOTAK VREMENA:

* Obavlja poslove vođenja upravnog postupka vezanog uz komunalnu naknadu, naknadu za

uređenje voda, spomeničku rentu, porez na kuće za odmor te utvrđuje obvezu plaćanja istih. (20%),

* Sudjeluje u poslovima vođenja upravnog postupka vezanog uz komunalni doprinos i naknade za zadržavanje nezakonito izgrađenih zgrada u prostoru (20%),
* Vodi evidenciju obveznika te kontinuirano provodi aktivnosti na ažuriranju podataka (20%),
* Sudjeluje u izradi Programa gradnje objekata i uređaja komunalne infrastrukture te

izrađuje potrebna izvješća i analize (10%),

* Vrši izračun i izdaje rješenja o komunalnoj naknadi, naknadi za uređenje voda,

spomeničku rentu, porez na kuće za odmor (20%),

* Obavlja i druge poslove po nalogu voditelja Odsjeka, pročelnika i gradonačelnika (10%)

ODGOVORNOST:

* za svoj rad odgovoran je pročelniku Jedinstvenog upravnog odjela i voditelju Odsjeka

PODACI O PLAĆI:

U članku 8. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) propisano je da plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

Koeficijent složenosti poslova radnog mjesta određen je u članku 4. Odluke o koeficijentima za obračun plaće službenika i namještenika Jedinstvenog upravnog odjela Grada Staroga Grada („Službeni glasnik Grada Staroga Grada“, broj: 3/24) i iznosi 2,40 dok je bruto osnovica za obračun plaće utvrđena Odlukom o utvrđivanju osnovice za obračun plaće službenika i namještenika u Jedinstvenom upravnom odjelu Grada Staroga Grada („Službeni glasnik Grada Staroga Grada“, broj: 8/24) u iznosu od 600,00 EUR.

DODATNE UPUTE I INFORMACIJE

Od dana objave na stranicama Hrvatskog zavoda za zapošljavanje i Grada Staroga Grada počinje teći osmodnevni rok za podnošenje prijava na natječaj.

Molimo podnositelje da u prijavi navedu broj fiksnog i/ili mobilnog telefona te adresu elektroničke pošte na koje, u slučaju potrebe, mogu biti kontaktirani tijekom natječajnog postupka.

Također, molimo podnositelje da u prijavi prilože sve isprave naznačene u Oglasu – manjak samo jedne isprave automatski isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do dana isteka natječajnog roka. Nema mogućnosti naknadne dostave dokumentacije, bez obzira na razloge.

Kandidat može tijekom natječajnog postupka pisanim putem povući prijavu.

Na mrežnoj stranici Grada Staroga Grada bit će objavljeni mjesto i vrijeme testiranja i dodatne upute vezane uz natječaj.

PROČELNIK JUO

Toni Damjanić, dipl. oec., v.r.